પતિ-પત્ની વચ્ચેના ઝઘડામાં ક્યારેક પરિવારજનોએ ભોગવવું પડે છે. સામાન્ય રીતે બે પરિવાર વચ્ચે ઝઘડામાં મારામારી થઇ હોય છે પરંતુ ચાંદખેડામાં રહેતા અને દવાના ડિસ્ટ્રિબ્યૂશનનો વ્યવસાય કરતા યુવકે પત્ની અને તેના પરિવારજનોને અશ્લીલ ફોટા અને વીડિયો મોકલી પ્રોસ્ટિટ્યૂટ બતાવી દીધા છે. મળતી માહિતી મુજબ શહેરના અમરાઈવાડી વિસ્તારમાં રહેતી સંગીતાના લગ્ન 13 વર્ષ અગાઉ ચાંદખેડામાં રહેતા આશિષ ચૌહાણ સાથે થયાં હતાં. લગ્ન જીવન દરમ્યાન તેઓને ત્યાં બે પુત્રીનો જન્મ થયો હતો.પતિ- પત્ની વચ્ચે કોઈ બાબતે તકરાર ચાલતા છેલ્લા છ મહિનાથી સંગીતા અમરાઈવાડી તેના પિયરમાં રહે છે. જાન્યુઆરી 2017માં સંગીતાના ફેસબુક આઈડી પર દીપક વત્સ અને નિશા ચૌહાણ નામની વ્યક્તિની ફ્રેન્ડ રિકવેસ્ટ આવી હતી. સંગીતાએ આ રિકવેસ્ટને સ્વીકારી નહોતી.દરમ્યાનમાં આ આઈડી ફેક હોવાનું જાણવા મળ્યું હતી. આ ફેક આઈડી પરથી સંગીતા તેમજ તેની બહેન અને મિત્રને અશ્લીલ ફોટા,વીડિયો અને ગંદા મેસેજો મોકલ્યા હતા. ઉપરાંત સંગીતાના પરિવારજનો અને મિત્રોના ફોટો પણ અશ્લીલ ફેસબુક આઇડી પર શેર કરી દીધા હતા.